Hierdie artikel lys al die vlae van die verskeie kolonies en state wat sedert 1652 in Suid-Afrika bestaan het. Die volgende vlae is as nasionale vlae van die Unie van Suid-Afrika en die Republiek van Suid-Afrika gebruik: Baie vlae is in Suid-Afrika voor sy Uniewording in 1910 gebruik. Die oorspronklike Nederlandse Kaapkolonie (1652–1795) het die vlag van Nederland met die Verenigde Oos-Indiese Kompanjie se kenteken in die middel gebruik. Dié vlag is ook onder die Bataafse Republiek (1803–06) gebruik. Die Boererepublieke, waaronder die Oranje-Vrystaat (1854–1902), die Zuid-Afrikaansche Republiek (1857–1902), Stellaland (1882–85), Goosen (1883–85), die Nieuwe Republiek (1884–88) en die Klein Vrystaat (1886–1891) het hul eie vlae gebruik. Van hulle is aan die vlag van Nederland ontleen. Die 19de-eeuse Britse kolonies het die vlag van die Verenigde Koninkryk gebruik en vanaf die vroeë 1870’s het ’n aantal, waaronder die Natalkolonie, die Kaapkolonie, en later die Oranjerivierkolonie en die Transvaalkolonie hul eie koloniale wapens bygevoeg.